

 **ΕΛΛΗΝΙΚΗ ΔΗΜΟΚΡΑΤΙΑ**

**Πάμφιλα 08/03/2022**

**Αριθμ. Πρωτ. 62**

**ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ ΚΑΙ Δ/ΘΜΙΑΣ**

 **ΕΚΠΑΙΔΕΥΣΗΣ ΒΟΡΕΙΟΥ ΑΙΓΑΙΟΥ**

**Δ/ΝΣΗ Β/ΘΜΙΑΣ ΕΚΠ/ΣΗΣ Ν. ΛΕΣΒΟΥ**

**ΓΥΜΝΑΣΙΟ ΠΑΜΦΙΛΩΝ**

**«ΔΗΜΗΤΡΙΟΣ ΝΙΑΝΙΑΣ»**

Ταχ. Δ/νση : Πάμφιλα Λέσβου

Τ.Κ. 81100

Πληροφορίες: Μουρουγιάννης Χριστόφορος

Τηλέφωνο :22510-31257

Φαξ :22510-32127

e-mail : mail@gym-pamfil.les.sch.gr

 **ΘΕΜΑ: «ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΠΡΑΓΜΑΤΟΠΟΙΗΣΗ ΣΧΟΛΙΚΗΣ ΕΚΔΡΟΜΗΣ ΣΕ ΧΙΟ»**

**ΣΧΕΤ: Αριθμ. 33120/ΓΔ4 Υ.Α (ΦΕΚ 681/τ. Β΄/6 -3- 2017)**

 Το σχολείο μας, προτίθεται να πραγματοποιήσει, στο πλαίσιο των προγραμμάτων σχολικών δραστηριοτήτων που υλοποιούνται, μία **τετραήμερη εκδρομή** εντός των ημερομηνιών **Παρασκευή 8/04/2022 με Τρίτη 12/04/2022.**

Ως προορισμός ορίζεται η Χίος **(τέσσερις διανυκτερεύσεις** )

Θα συμμετάσχουν περίπου **35 μαθητές** και  **4 συνοδοί** **καθηγητές.**

**Πρόγραμμα εκδρομής (ενδεικτικό)**

1η ημέρα (Παρασκευή): Αναχώρηση από Μυτιλήνη με πλοίο και άφιξη στη Χίο . Τακτοποίηση στο ξενοδοχείο.

2η ημέρα (Σάββατο): Αναχώρηση από το ξενοδοχείο με πούλμαν με προορισμό το εργοστάσιο παραγωγής και τυποποίησης χυμών στον κάμπο της Χίου. Επίσκεψη στο αρχοντικό Αργέντη , στο μουσείο μαστίχας, στο Πυργί και στα Μεστά.

3η ημέρα (Κυριακή): Αναχώρηση με πούλμαν από το ξενοδοχείο για Νέα Μονή, Ανάβατο, Λαγκάδα.

4η ημέρα(Δευτέρα): Επίσκεψη στο Ναυτικό Μουσείο, στη βιβλιοθήκη Κοραή και στο Κάστρο της Χίου.

5η ημέρα(Τρίτη): Αναχώρηση με πλοίο για Μυτιλήνη.

**ΠΡΟΫΠΟΘΕΣΕΙΣ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ**

* 1. Ξενοδοχείο τουλάχιστον **τριών αστέρων.**
	2. Τα ξενοδοχεία τα οποία θα προταθούν, ένα ή περισσότερα, να αναφέρονται ονομαστικά.
	3. Όλα τα δωμάτια να βρίσκονται συγκεντρωμένα στο ίδιο κτίριο και να προσδιορίζεται η κατηγορία του καταλύματος.
	4. Η διαμονή των καθηγητών σε μονόκλινα δωμάτια.
	5. Μεταφορά με τουριστικό λεωφορείο **καινούργιο** με κλιματισμό, φαρμακείο, ζώνες ασφαλείας το οποίο θα πληροί τις νόμιμες προϋποθέσεις κυκλοφορίας.
	6. Το λεωφορείο θα είναι στη διάθεση των μαθητών **την 2η και την 3η ημέρα καθ΄ όλη τη διάρκεια της,** στις περιηγήσεις-ξεναγήσεις εκτός πόλεως**.**
	7. Ύπαρξη ομαδικής ασφαλιστικής κάλυψης για όλους τους μαθητές και τους συνοδούς καθηγητές.
	8. Δέκα μέρες μετά την κατοχύρωση του διαγωνισμού, ο μειοδότης είναι υποχρεωμένος να φέρει ΓΡΑΠΤΗ επιβεβαίωση του ξενοδοχείου ότι διαθέτει τον απαιτούμενο αριθμό δωματίων τη συγκεκριμένη ημερομηνία για τη διαμονή αποκλειστικά και ονομαστικά των μαθητών του σχολείου μας.
	9. Μια εβδομάδα πριν την αναχώρηση να είναι διαθέσιμοι οι αριθμοί των δωματίων του ξενοδοχείου ώστε να γίνει η κατανομή των μαθητών.
	10. Από τη συνολική αξία της εκδρομής το 20% θα παρακρατηθεί σαν εγγύηση ακριβούς εκτέλεσής της και θα αποδοθεί μετά την επιστροφή του σχολείου από την εκδρομή.

Προκειμένου και σύμφωνα με την κείμενη νομοθεσία να επιλεγεί το ταξιδιωτικό γραφείο που θα οργανώσει την εκπαιδευτική εκδρομή, παρακαλούμε να μας αποστείλετε - σε περίπτωση που ενδιαφέρεστε – **μέχρι την Πέμπτη 17- 03- 2022 και ώρα 12:00 στο σχολείο (ταχυδρομικώς ή με οποιοδήποτε άλλο τρόπο**) κλειστή προσφορά.

Θα πρέπει να αναφέρεται **η τελική συνολική τιμή της εκδρομής και η επιβάρυνση ανά μαθητή, όπως προαναφέρθηκε με πρωινό.**

 Εκπρόθεσμες προσφορές δεν θα ληφθούν υπόψη.

Με την προσφορά θα πρέπει να υπάρχει και υπεύθυνη δήλωση ότι το πρακτορείο διαθέτει ειδικό σήμα λειτουργίας ,το οποίο βρίσκεται σε ισχύ.

Οι προσφορές θα ανοιχτούν όπως προβλέπει ο νόμος την ίδια μέρα ενώπιον επιτροπής καθηγητών, αντιπροσώπων των μαθητών και του Συλλόγου Γονέων και Κηδεμόνων.

Το σχολείο θα επιλέξει την προσφορά που θα εγγυάται την ΚΑΛΥΤΕΡΗ και ΑΣΦΑΛΕΣΤΕΡΗ ΟΡΓΑΝΩΣΗ της εκδρομής και ΠΡΟΣΙΤΗ στις τιμές.

 Ο Διευθυντής

 **Μουρουγιάννης Χριστόφορος**